ร้านเทมปุระ ที่ได้รับการแนะนำจาก Tripadvisor เป็นร้านขนาดเล็ก แนวครอบครัว ที่คนโลค่อลก็รัก เห็นได้จากลองสอบถามพนักงานร้านอาหาร Mekki No Ginji Beppu และ พนักงานร้านค้าแถวๆ สถานี Beppu ต่างก็ชี้มาที่ร้านนี้ แทนที่จะเป็นร้านของทอดร้านอื่นรอบๆ สถานี

  ร้านนี้ตอนแรกหาไม่เจอ และแวะไปทานร้านอื่นแทนแล้ว ทานเสร็จเลยถามพนักงานร้าน Mekki No Ginji Beppu ที่ทาน เลยรู้ว่าร้านอยู่ด้านหลัง สถานี Beppu เมื่อออกจากสถานี ร้านอยู่ตึกสีขาว ด้านซ้ายมือ ติดตึกสีเหลือง ร้านอยู่ด้านล่างค่ะ

  ร้านขายอาหารของทอดอย่าง ทงคัตสึ กุ้ง ผัก และ ไก่ ซึ่งเป็นเหมือน Signature ของร้านค่ะ และมีซาชิมิด้วย

  ลองทานชุดเทมปุระ 2 อย่างค่ะ...

1) <<<Shrimp Tempura Set>>> (ราคา 1.200 เยน)

  ชุดนี้ได้ กุ้งและผักเทมปุระ ซาชิมิทูน่า ซุป เครื่องเคียง ข้าว ตัวเทมปุระที่นี่เนื้อแป้งเวลาทานกรอบ และเนื้อละเอียดๆ ค่ะ ทานแล้วรู้ได้ เพราะบางที่แป้งเค้าจะหนาและไม่เนื้อละเอียดเท่าร้านนี้ ซาชิมิสูตรเฉพาะตัว รสชาติกลางๆ นะคะ ชอบ

2) <<<Chicken Tempura>>> (ราคา 590 เยน)

  จาน Signature ของทางร้าน เวลากัดแล้วแป้งชุบ กรอบ เนื้อละเอียด เนื้อไก่ด้านในก็เด้งดึ๋ง เค้าจะเสิร์ฟซ้อสออกเปรี้ยวนำหวานตาม มาให้ด้านข้าง เอามาเทราดเทมปุระเลย และด้านข้างให้ผักกะหล่ำปลีฝอยและแตงกวาฝานบาง น้ำจิ้มจะไห้มายองเนสสูตรทางร้าน และ มัสตาร์ด ไว้ให้จื้มด้วยค่ะ

   การบริการแนวครอบครัวจะออกแนวอบอุ่นๆ เมนูมีหลายภาษาพร้อมรูป สั่งง่าย  อาหารออกไม่นอน ราคาค่อนข้างสูงสักนิดหนึ่ง ส่วนรสชาติให้คะแนนแป้งที่กรอบและมีเนื้อละเอียดค่ะ